CELEX: 62008TA0193
Language: lt
Date: 2009-09-30 00:00:00
Title: Byla T-193/08 P: 2009 m. rugsėjo 30 d. Pirmosios instancijos teismo sprendimas byloje Skareby prieš Komisiją (Apeliacinis skundas — Viešoji tarnyba — Pareigūnai — Vertinimas — Tarnybinės veiklos vertinimo ataskaita — Vertinimas už 2004 m. — Tikslų nustatymas ir vertinimo kriterijų pranešimas)

21.11.2009   
            
            
               LT
            
            
               Europos Sąjungos oficialusis leidinys
            
            
               C 282/45
            
         2009 m. rugsėjo 30 d. Pirmosios instancijos teismo sprendimas byloje Skareby prieš Komisiją
   
   (Byla T-193/08 P) (1)
   
   (Apeliacinis skundas - Viešoji tarnyba - Pareigūnai - Vertinimas - Tarnybinės veiklos vertinimo ataskaita - Vertinimas už 2004 m. - Tikslų nustatymas ir vertinimo kriterijų pranešimas)
   2009/C 282/86
   Proceso kalba: prancūzų
   
      Šalys
   
   
      Apeliantė: Carina Skareby (Levenas, Belgija), atstovaujama advokatų S. Rodrigues ir C. Bernard-Glanz
   
      Kita proceso šalis: Europos Bendrijų Komisija, atstovaujama G. Berscheid ir K. Herrmann
   
      Dalykas
   
   Apeliacinis skundas dėl 2008 m. kovo 6 d. Europos Sąjungos tarnautojų teismo (antroji kolegija) sprendimo Skareby prieš Komisiją (F-46/06, dar nepaskalbta Rinkinyje) panaikinimo.
   
      Rezoliucinė dalis
   
   
               1.
            
            
               Panaikinti 2008 m. kovo 6 d. Europos Sąjungos tarnautojų teismo (antroji kolegija) sprendimą Skareby prieš Komisiją (F-46/06, dar nepaskelbta Rinkinyje) tiek, kiek Tarnautojų teismas atmetė kaltinimą, susijusį su tikslų nenustatymu iš anksto, vertinimo kriterijų nepranešimu iš anksto ir Carina Skareby pareigų neapibūdinimu.
            
         
               2.
            
            
               Panaikinti 2005 m. rugpjūčio 31 d. Sprendimą, nustatantį C. Skareby tarnybinės veiklos vertinimo ataskaitą už laikotarpį nuo 2004 m. sausio 1 d. iki gruodžio 31 d. tiek, kiek tai susiję su 6.1 punktu „Našumas“.
            
         
               3.
            
            
               Atmesti likusią ieškinio F-46/06, pareikšto Tarnautojų teisme, dalį.
            
         
               4.
            
            
               Priteisti iš Europos Bendrijų Komisijos visas šioje instancijoje ir Tarnautojų teisme patirtas bylinėjimosi išlaidas.
            
         
      (1)  OL C 197, 2008 8 2.